แจงขั้นตอนจ่ายเงินเยียวยาคนพิการ
นางธนาภรณ์ พรมสุวรรณ อธิบดีกรมส่งเสริมและพัฒนาคุณภาพชีวิตคนพิการ (พก.) กระทรวงการพัฒนาสังคมและความมั่นคงของมนุษย์ (พม.) กล่าวว่า ตามที่มติคณะรัฐมนตรี (ครม.) เมื่อวันที่ 28 เม.ย.2563 เห็นชอบการช่วยเหลือเยียวยาบรรเทาความเดือดร้อนช่วงสถานการณ์โควิด-19 ให้กับคนพิการทุกคนที่มีบัตรประจำตัวคนพิการเป็นเงิน 1000 บาท โดยจ่ายครั้งเดียว ใช้เงินจากกองทุนส่งเสริมและพัฒนาคุณภาพชีวิตคนพิการนั้น ขณะนี้หน่วยงานที่เกี่ยวข้อง ได้แก่ กรมบัญชีกลาง กรมส่งเสริมการปกครองท้องถิ่น กรุงเทพมหานคร เมืองพัทยา และ พก.ได้บูรณาการการทำงานร่วมกันเพื่อให้การจ่ายเงินเยียวยาถึงมือคนพิการอย่างถูกต้องและไม่ต้องลงทะเบียนใดๆอธิบดี พก. กล่าวต่อไปว่าคนพิการที่ได้รับเบี้ยความพิการอยู่แล้ว กรมบัญชีกลางจะโอนเงิน 1000 บาท เข้าบัญชีคนพิการโดยตรงจำนวนกว่า 1600000 คน ภายในวันที่ 29 พ.ค.นี้ ส่วนคนพิการที่ไม่มีบัญชีธนาคาร องค์กรปกครองส่วนท้องถิ่น เทศบาล และ อบต.จะจ่ายเป็นเงินสดให้กับคนพิการจำนวนกว่า 300000 คน คาดว่าจะจ่ายแล้วเสร็จภายในวันที่ 15 มิ.ย. สำหรับคนพิการที่ไม่ได้รับเบี้ยความพิการกว่า 60000 คนทั่วประเทศ สำนักงานพัฒนาสังคมและความมั่นคงของมนุษย์จังหวัด (พมจ.) จะโอนเงินเข้าบัญชีคนพิการโดยตรง หรือจ่ายเป็นเงินสดให้กับคนพิการ คาดว่าจะจ่ายแล้วเสร็จภายในวันที่ 15 มิ.ย. หากหลังจากวันที่ 15 มิ.ย. คนพิการยังไม่ได้รับเงินเยียวยาดังกล่าว สามารถตรวจสอบข้อมูลได้ที่เว็บไซต์ www.dep.go.th หรือ โทร.0- 2354-3388 ต่อ 307.
ตามที่มติคณะรัฐมนตรี (ครม.) เมื่อวันที่ 28 เม.ย.2563 เห็นชอบการช่วยเหลือเยียวยาบรรเทาความเดือดร้อนช่วงสถานการณ์โควิด-19 ให้กับคนพิการทุกคนที่มีบัตรประจำตัวคนพิการเป็นเงิน 1000 บาท
เยียวยาคนพิการ,เยียวยาคนพิการล่าสุด,เยียวยาคนพิการได้วันไหน,จ่ายเยียวยา,เยียวยา1000บาท,ข่าววันนี้,เงินเยียวยาคนพิการ,การศึกษา